stanford-oval/wikipedia huggingface dataset:
SS-poliisidivisioona

| SS-poliisidivisioona |
| --- | --- |
 Yksikön tunnus
Toiminnassa:  1938 - 1945
Valtio:   Natsi-Saksa
Puolustushaarat:  Waffen-SS
SS-poliisidivisioona oli yksi Waffen-SS:n 38 Saksan aikana muodostamasta divisioonasta. Se muodostettiin pääosin entisistä poliiseista.
Poliisidivisioona (saks. Polizei-Division) perustettiin lokakuussa 1939 harjoitusleiri Wandernissa ja se liitettiin SS:ään tammikuussa 1941. Siitä tehtiin virallisesti Waffen-SS-divisioona 24. helmikuuta 1942 nimellä SS-poliisidivisioona (saks. SS-Polizei-Division). Vuodesta 1943 sodan loppuun sitä käytettiin nimeä 4. SS-poliisipanssarikrenatööridivisioona (saks. 4. SS-Polizei-Panzergrenadier-Division).
Sen uudelleenvarustaminen motorisoiduksi jalkaväeksi alkoi muodostamalla poliisipanssarikrenatöörirykmentit 1 ja 2 saks. Polizei-Panzergrenadier-Regiment') Krakovassa huhtikuussa 1943. Kesäkuussa näistä rykmenteistä muodostettiin SS-poliisipanssarijääkäridivisioona, vaikka SS-poliisidivisioona jatkoi toimintaansa Venäjällä alkuperäisellä nimellään. Poliisipanssarikrenatöörirykmentit  siirrettiin Balkanille heinäkuussa 1943 ja joulukuussa myös SS-poliisidivisioona siirtyi Salonikiin, jolloin divisioonat lopullisesti yhdistettiin panssarikrenatööridivisioonaksi. Taisteluosasto poliisidivisioona (saks. Kampfgruppe Polizei-Division) jatkoi toimintaansa Venäjällä vuoden 1944 huhtikuuhun saakka, jolloin se liitettiin divisioonan pääosaan.
Komentajat

kenraaliluutnantti saks. Generalleutnant der Polizei) Konrad Hitschler          (1. syyskuuta 1940 - 8. syyskuuta 1940)
SS-Obergruppenführer Karl von Pfeffer-Wildenbruch  	(8. syyskuuta 1940 - 10. marraskuuta 1940)
SS-Gruppenführer Arthur Mülverstadt  	                (10. marraskuuta 1940 - 8. elokuuta 1941)
SS-Obergruppenführer Walter Krüger  	                (8. elokuuta 1941 - 15. joulukuuta 1941)
kenraalieversti (saks. Generaloberst der Polizei) Alfred Wünnenberg 	        (15. joulukuuta 1941 - 17. huhtikuuta 1943)
SS-Brigadeführer Fritz Freitag  	                (17. huhtikuuta 1943 - 1. kesäkuuta 1943)
SS-Brigadeführer Fritz Schmedes  	                (1. kesäkuuta 1943 - 18. elokuuta 1943)
SS-Brigadeführer Fritz Freitag  	                (18. elokuuta 1943 - 20. lokakuuta 1943)
SS-Oberführer Friedrich-Wilhelm Bock  (20. lokakuuta 1943 - 19 Apr 1944)
SS-Brigadeführer Jürgen Wagner 	        (19 Apr 1944 - toukokuussa 1944)
SS-Oberführer Friedrich-Wilhelm Bock  	(toukokuussa 1944 - 7. toukokuuta 1944)
SS-Brigadeführer Hebert-Ernst Vahl  	(7. toukokuuta 1944 - 22. heinäkuuta 1944)
SS-Standartenführer Karl Schümers  	(22. heinäkuuta 1944 - 16. elokuuta 1944)
SS-Oberführer Helmuth Dörnder	        (16. elokuuta 1944 - 22. elokuuta 1944)
SS-Brigadeführer Fritz Schmedes  	(22 Aug 1944 - 27. marraskuuta 1944)
SS-Standartenführer Walter Harzer  	(27. marraskuuta 1944 - 1. maaliskuuta 1945)
SS-Standartenführer Fritz Göhler  	(1. maaliskuuta 1945 - maaliskuussa 1945)
SS-Standartenführer Walter Harzer  	(maaliskuussa 1945 - 8. toukokuuta 1945)
Toiminta-alueet

Saksa (syyskuu 1939 - toukokuu 1940)
Luxemburg, Belgia ja Ranska (toukokuu 1940 - kesäkuu 1941)
Itärintama, pohjoinen sektori	        (kesäkuu 1941 - toukokuu 1943)
Tšekkoslovakia ja Puola (toukokuu 1943 - tammikuu 1944)
Kreikka (tammikuu 1944 - syyskuu 1944)
Jugoslavia ja Romania (syyskuu 1944 - lokakuu 1944)
Unkari (lokakuu 1944 - joulukuu 1944)
Tšekkoslovakia ja itäinen Saksa (joulukuu 1944 - toukokuu 1945)
Organisaation > 1939

Polizei Infanterie Regiment 1
Polizei Infanterie Regiment 2
Polizei Infanterie Regiment 3
Polizei-Panzerabwehr-Abteilung
Polizei Pioneer Battalion
Radfahr-Kompanie
Artillerie Regiment 300
Nachrichten-Abteilung 300
Versorgungstruppen 300
Organisaation > Myöhemmin

SS-Panzergrenadier Regiment 7
SS-Panzergrenadier Regiment 8
SS-Artillerie Regiment 4
SS-Sturmgeschutz Abteilung 4
SS-Panzer-Abteilung 4
SS-Panzer-jager-Abteilung 4
SS-Flak-Abteilung 4
SS-Nachrichten-Abteilung 4
SS-Panzer-Aufklarungs-Abteilung 4
SS-Pionier-Battalion 4
SS-Dina 4
SS-Panzer-Instandsetzungs-Abteilung 4
SS-Wirtscharfts-Battalion 4
SS-Sanitas-Abteilung 4
SS-Polizei-Veterinar-Kompanie 4
SS-Kriegsberichter-Zug 4
SS-Feldgendarmerie-Trupp 4
SS-Feldersatz-Battillon 4
Miesvahvuus 1941-44

Kesäkuussa 1941 - 17 347
Joulukuussa 1942 - 13 399
Joulukuussa 1943 - 16 081
Kesäkuussa 1944 - 16 139
Joulukuussa 1944 - 9 000
Sotarikokset

10. kesäkuuta 1944 SS-panssarikrenatöörirykmentti 7 murhasi 218 siviiliä kreikkalaisessa Distomon kylässä rangaistuksena partisaanitoiminnasta alueella.
Alfred Wünnenberg itärintamalla vuonna 1941. Poliisikenraalina Wünnenberg ei käyttänyt SS-kauluslaattoja SS-kenraalin arvostaan huolimatta.
Yohan Gomez

| Henkilötiedot |
| --- | --- | --- |
Koko nimi: Yohan Gomez
Syntymäaika: 25. syyskuuta 1981
Syntymäpaikka: Lyon, Ranska
Pelipaikka: Puolustaja
Pituus: 174 cm
Seura
Seura: SC Bastia
Pelinumero: 8
Seurat
| Vuodet | Seura | O (M) |
| 2003-2004   2005- | Olympique Lyonnais   SC Bastia | 6(0)   62(4) |
 Seurajoukkueuran tilastot kattavat vain kansalliset sarjat, päivitetty 30.8.2008.  Maajoukkueuran tilastot päivitetty 30.8.2008.
Yohan Gomez (s. 25. syyskuuta 1981 Lyon) on ranskalainen jalkapalloilija, pelipaikaltaan puolustaja. Hän edustaa SC Bastiaa, jota ennen hän on pelannut Olympique Lyonnaisia.
Gomez aloitti uransa Olympique Lyonnaisissa, jossa hän ehti pelata vuoden aikana vain kuusi ottelua. Vuonna 2005 hän siirtyi SC Bastiaan, jossa hän on pelannut 62 ottelua, joissa hän on tehnyt neljä maalia. Gomez ei ole pelannut urallaan yhtäkään maaottelua.
Vähämadonlakit

| Vähämadonlakit |
| --- | --- |
 Tummamadonlakki (Deconica montana)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Strophariaceae
Suku::  Vähämadonlakit Deconica  (W.G.Sm.) P.Karst.
Katso myös
   Vähämadonlakit Wikispeciesissä   Vähämadonlakit Commonsissa 
Infobox OKNimi-testi OK: 
Vähämadonlakit (Deconica) on Strophariaceae-heimoon kuuluva sienisuku. Se sisältää aiemmin madonlakkeihin (Psilocybe) luokiteltuja lajeja, jotka nykytiedon valossa ovat kuitenkin kaukaista sukua varsinaisille madonlakeille. Madonlakeista poiketen vähämadonlakeissa ei ole hallusinogeenisiä yhdisteitä.
Kuvaus

Vähämadonlakit ja madonlakit ovat sekä makro- että mikroskooppiselta rakenteeltaan hyvin samanlaisia. Merkittävin ero sukujen välillä on se, että vähämadonlakit eivät sisällä psilosybiiniä, psilosiinia tai baeokystiiniä, jotka ovat madonlakeissa esiintyviä hallusinogeenisiä yhdisteitä. Myös madonlakkien kolhiintuessa tapahtuva sinertyminen, joka todennäköisesti johtuu psilosiinin hapettumisesta, puuttuu vähämadonlakeilta. Jotkin vähämadonlakit kuitenkin mustuvat niitä kolhittaessa, minkä voi sekoittaa madonlakkien sinertymiseen.
Levinneisyys ja elinympäristö

Vähämadonlakkeja tavataan ympäri maailman. Lantamadonlakki (Deconica coprophila) on kosmopoliitti laji, jota tavataan trooppisessa, subtrooppisessa ja lauhkeassa vyöhykkeessä. Toinen laajalle levinnyt laji on tummamadonlakki (Deconica montana), joka on lähes kosmopoliitti. Vähämadonlakkien itiöemiä tavataan kasvijäämien, ruohon ja sammalen seassa sekä lahopuussa, puunrungoilla ja lannassa.
Taksonomia

Vähämadonlakit luokiteltiin pitkään madonlakkien sukuun (Psilocybe) yhdessä psykoaktiivisia yhdisteitä sisältävien lajien kanssa. Molekyylianalyysit ovat kuitenkin vuodesta 2002 lähtien viitanneet siihen, että Psilocybe on tällä tavalla määriteltynä polyfyleettinen. Psykoaktiiviset ja ei-psykoaktiiviset madonlakit muodostavat nimittäin kaksi kladia, jotka ovat kaukaista sukua toisilleen. Ei-psykoaktiiviset lajit ovat ilmeisesti läheisintä sukua kantosienille (Kuehneromyces).
Koska Psilocybe-suvun alkuperäinen tyyppilaji on ei-psykoaktiivinen tummamadonlakki, muutkin ei-psykoaktiiviset madonlakit pitäisi nimistösääntöjen mukaan luokitella Psilocybe-sukuun. Samalla psykoaktiiviset madonlakit pitäisi siirtää toiseen sukuun, jolle keksittäisiin uusi nimi. Tämä ei kuitenkaan ole mielekästä, koska Psilocybe-nimi yhdistetään vahvasti psilosybiinisieniin ja itse psilosybiini on saanut nimensä Psilocybe-suvusta. Vuonna 2011 kansainvälisessä kasvitieteen kongressissa hyväksyttiin, että Psilocybe-nimi säilytetään poikkeuksellisesti psykoaktiivisten madonlakkien nimenä. Ei-psykoaktiivisille lajeille vapaa nimi on Deconica, jonka Worthington George Smith kuvasi Agaricus-suvun alasukuna vuonna 1870. Deconica-suvun suomenkieliseksi nimeksi on annettu vähämadonlakit.
Madonlakkien ja vähämadonlakkien luokittelusta heimoihin on vielä erilaisia näkemyksiä. Strophariaceae ahtaassa merkityksessä sisältää vähämadonlakit mutta ei madonlakkeja, kun taas Hymenogastraceae laajassa merkityksessä sisältää molemmat suvut. Vähämadonlakkien lajimäärästä ei ole selvyyttä, eikä kaikkia lajeja ei ole vielä siirretty oikeaan sukuun. Vuonna 2005 madonlakkeihin, jotka silloin sisälsivät myös vähämadonlakit, luettiin arviolta 277 lajia. Näistä sinertäviä, oletettavasti psykoaktiivisia lajeja oli 144, joten vähämadonlakkeja olivat mahdollisesti loput 133 lajia.
Molekyylitutkimukset ovat osoittaneet, että vähämadonlakkien kladiin kuuluvia lajeja on myös Melanotus-suvussa. Melanotus on vinokasmaisia sieniä sisältävä suku, johon luokiteltiin noin 33 lajia vuonna 2000. Jotkut ovat alkaneet pitää koko Melanotus-sukua vähämadonlakkien sektiona tai synonyyminä, mutta suvun tyyppilaji, Melanotus bambusinus, on vielä sekvensoimatta. Suomessakin tavattava saravinokas (Deconica phillipsii) on jo siirretty Melanotus-suvusta vähämadonlakkeihin.
Suomessa tavatut lajit

Suomesta tunnetaan kymmenen lajia vähämadonlakkeja:
Lantamadonlakki (Deconica coprophila)
Deconica crobula
Rikkamadonlakki (Deconica inquilina)
Juurtomadonlakki (Deconica merdaria)
Poremadonlakki (Deconica micropora)
Tummamadonlakki (Deconica montana)
Saravinokas (Deconica phillipsii)
Metsämadonlakki (Deconica phyllogena)
Sittamadonlakki (Deconica subcoprophila)
Deconica subviscida
Aiemmin Melanotus-sukuun luokiteltu Deconica horizontalis on lyhytvartinen tai varreton laji.
Yavin

| --- | --- |

Alue: Galaksin ulkokehä
Sektori: Gordianin laita
Aurinkokunta: Yavinin aurinkokunta
Aurinkoja: 1
Kuita: 26
halkaisija: 200 000 km

Yavin on fiktiivinen planeetta Tähtien sota -universumissa.
Yavin 4

| --- | --- |

Planeetta: Yavin
halkaisija: 10 200 km

Yksi Yavinin kuista on nimeltään Yavin 4 (myös Yavin IV), joka on toiminut kapinaliiton tukikohtana. Sitä ennen ja sen aikanakin se oli toiminut Exar Kunin ja hänen henkensä piilopaikkana.  Massasit rakensivat Yavin IV:lle temppelin, joka oli herkkä Voimalle ja temppeli moninkertaisti henkilön voiman. Massasit olivat rakentaneet tämän temppelin sitheille.
Aiheesta muualla

Yavin Wookieepediassa (englanniksi)
Yavin 4 Wookieepediassa (englanniksi)
Walter Hohmann

| Walter Hohmann |
| --- | --- |
 Walter Hohmann esseniläisessä muistomerkissä
Henkilötiedot
Syntynyt: 18. maaliskuuta 1880 Hardheim, Saksa
Kuollut: 11. maaliskuuta 1945 (64 vuotta) Essen, Saksa
Koulutus ja ura
Tutkinnot:  Münchenin tekninen yliopisto
Walter Hohmann (18. maaliskuuta 1880 – 11. maaliskuuta 1945) oli saksalainen rakennusinsinööri, joka kehitti satelliittien ratamekaniikkaa ensimmäisen maailmansodan aikana.
Elämäkerta

Hohmann syntyi 18. maaliskuuta 1880 Hardheimissa lääkärin poikana. Hänen lapsuutensa ajan perhe asui Port Elizabethissä Etelä-Afrikassa. Hän opiskeli Münchenin teknillisessä korkeakoulussa valmistuen vuonna 1904. Hän työskenteli Wienin, Hannoverin ja Breslaun kaupunkien palveluksessa kunnes sai viran Essenistä. Siellä hän toimi lopulta alueen pääsuunnittelijana.
Vuosien 1911 ja 1915 välisenä aikana Hohmann paneutui planeettojen väliseen avaruuslentoon laskien, miten paljon energiaa tarvitaan luotainten lähettämiseen Maasta eri planeetoille. Hän kirjoitti kirjan Die Erreichbarkeit der Himmelskörper, joka julkaistiin vuonna 1920. Siinä hän määrittää vähiten ajoainetta käyttävät siirtoradat planeetalta toiselle. Tätä kutsutaan Hohmannin siirtoradaksi edelleen; tosin edullisempiakin ratoja on löydetty.
Hohmannista tuli merkittävä hahmo Saksan amatöörirakettiliikkeessä (muun muassa Verein für Raumschiffahrt eli VfR) 1920-luvun lopulla. Kun Saksan kansallissosialistinen työväenpuolue nousi valtaan Hohmann vetäytyi rakettiharrastuksestaan, koska hän ei halunnut kehittää raketista asetta.
Hän kuoli esseniläisessä sairaalassa 11. maaliskuuta 1945. Kuolinsyynä on pidetty liittoutuneiden lentopommitusten aiheuttamaa stressiä.
Hohmannin siirtorata. 1 – alkuperäinen kiertorata, 2 – (puoli)elliptinen siirtorata keltaisella (rakettimoottori käynnistetään), 3 – määränpää
Ático Eusébio da Rocha

Ático Eusébio da Rocha (10. maaliskuuta 1882 Inhambupe – 11. huhtikuuta 1950) oli brasilialainen roomalaiskatolinen arkkipiispa. Hänet vihittiin papiksi 27. elokuuta 1905 ja nimitettiin Santa Marian hiippakunnan johtoon 27. lokakuuta 1922. Piispaksi vihkiminen seurasi 15. huhtikuuta 1923. Pääkonsekraattorina toimi Jerónimo Thomé da Silva, jota avustivat José Tomas Gomes da Silva ja Manoel Antônio de Paiva.
Da Rocha sai 17. joulukuuta 1928 nimityksen Cafelândian piispaksi, jonka virkaan hänet asetettiin 9. kesäkuuta 1929. Hänet nimitettiin 16. joulukuuta 1935 Curitiban arkkipiispaksi, jona hän toimi, kunnes kuoli 68-vuotiaana virassa.
Ásta Guðrún Helgadóttir

Ásta Guðrún Helgadóttir (s. 5. heinäkuuta 1990 Reykjavík) on islantilainen piraattipuolueen poliitikko, joka toimi kansanedustajana Alþingissä vuosina 2015–2017.
Ásta opiskeli historiaa Islannin yliopistossa ja valmistui kandidaatiksi vuonna 2014. Vuonna 2012 hän opiskeli myös filosofiaa Varsovan yliopistossa Puolassa sekä farsin kieltä Teheranin yliopistossa Iranissa. Vuonna 2013 hän työskenteli harjoittelijana Euroopan parlamentissa. Kansanedustaja Jón Þór Ólafssonin erottua kansanedustajan toimesta vuonna 2015 Ásta nousi hänen tilalleen Alþingiin. Vuonna 2017 hän toimi piraattipuolueen parlamenttiryhmän puheenjohtajana.
Wiktor Skworc

Wiktor Paweł Skworc
Wiktor Paweł Skworc (s. 19. toukokuuta 1948 Ruda Śląska) on puolalainen roomalaiskatolinen arkkipiispa. Hänet vihki papiksi Katowicen hiippakuntaan Herbert Bednorz 19. huhtikuuta 1973. Hänet nimitettiin Tarnówin hiippakunnan johtoon 13. joulukuuta 1997, ja piispaksi vihkiminen seurasi 6. tammikuuta 1998. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.
Skworc sai 29. lokakuuta 2011 nimityksen Katowicen arkkipiispaksi, jonka virkaan hänet asetettiin 26. marraskuuta.
Wiklund

Wiklund tai Viklund voi tarkoittaa seuraavia:
Sokos Wiklund, tavararalo Turussa
Wiklund tai Viklund, seuraavien henkilöiden sukunimi:
Adolf Wiklund (1879–1950), ruotsalainen säveltäjä, pianisti ja kapellimestari
Adolf Wiklund (1921–1970), ruotsalainen ampumahiihtäjä
Annika Wiklund (s. 1967), ruotsalais-suomalainen rocklaulaja
Antti Wiklund (1884–1924), suomalainen pikaluistelija
Axel Wiklund (1872–1940), suomalainen liikemies ja kauppaneuvos
Edith Wiklund (1905-1969), suomalainen taidegraafikko ja taidemaalari
Elis Wiklund (1909–1982), ruotsalainen maastohiihtäjä ja olympiavoittaja
Gunnar Wiklund (1935–1989), ruotsalainen iskelmälaulaja
Gustav Wiklund (1934–2019), suomalainen näyttelijä ja taidemaalari
Henry Wiklund, kamarineuvos, Stiftelsen för det tvåspråkiga Finland- säätiön puheenjohtaja
Karl Wiklund (1868–1934), ruotsalainen Lapin tutkija ja suomalais-ugrilaisten kielten professori
Linda Wiklund (s. 1988), suomalainen näyttelijä
Mari Wiklund (s. 1977), suomalainen kielitieteilijä, yliopiston lehtori ja aikido-opettaja
Nils Wiklund (1732–1785), ruotsalainen herätyssaarnaaja, wiklundilaisuuden perustaja
Robert Wiklund (s. 1964), ruotsalainen karateka
Simone Wiklund (s. 1992), suomalainen juoksija
Tobias Viklund (s. 1986), ruotsalainen jääkiekkoilija
Verner Viklund, myöh. Viikla (1895–1941), jääkärieversti, Mannerheim-ristin ritari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Wiklund”, voi hakea sivunnimihaulla, laajalla sivunnimihaulla tai tekstihaulla.
Zhang Jun

Zhang Jun -nimisiä kiinalaisia henkilöitä ovat:
Zhang Jun (s. 1956), poliitikko
Zhang Jun (s. 1960), suurlähettiläs
Zhang Jun (s. 1963), taloustieteilijä
Zhang Jun (1966–2001), sarjamurhaaja
Zhang Jun (s. 1974), laulaja
Zhang Jun (s. 1977), sulkapalloilija
Zhang Jun (s. 1983), kuulantyöntäjä
Zhang Jun (s. 1998), kilpakävelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zhang Jun”, voi hakea sivunnimihaulla, laajalla sivunnimihaulla tai tekstihaulla.
Yumi Watanabe

| Henkilötiedot |
| --- | --- | --- |
Koko nimi: Yumi Watanabe
Syntymäaika: 2. heinäkuuta 1970 (ikä 54)
Syntymäpaikka: Japani
Kansalaisuus:  Japani
Pelipaikka: Puolustaja
Seurat
| Vuodet | Seura | O (M) |
|  | Fujita Tendai SC Mercury |  |
Maajoukkue
| 1988–1991 | Japani | 19 (2) |
Yumi Watanabe (jap. 渡邊 由美, Watanabe Yumi; s. 2. heinäkuuta 1970) on japanilainen entinen jalkapalloilija.
Jalkapallomaajoukkue

Watanabe debytoi Japanin maajoukkueessa kesäkuussa 1988. Hän kuului Japanin joukkueeseen myös MM-kilpailuissa 1991. Hän on pelannut 19 maaottelua ja tehnyt niissä kaksi maalia.
Vähän valoo (albumi)

| Vähän valoo Gregory ja Vähän Valoo |
| --- | --- | --- |

C-kasetin kansikuva.
Studioalbumin tiedot
 Julkaistu: 1991
 Formaatti: CD, LP, MC
 Tuottaja(t): Pave Maijanen
 Tyylilaji: suomirock
 Kesto: 45.06
 Levy-yhtiö: Fazer Finnlevy / Kräk!
Vähän valoo on suomalaisen Gregory ja Vähän Valoo -yhtyeen ainoa studioalbumi vuodelta 1991. Levyn on tuottanut Pave Maijanen ja julkaissut Fazer Finnlevy Kräk!-merkillä. Musiikkikasetin sarjatunnus on KRÄMK 55.
Jouko Nikula on toiminut äänittäjänä Oulun Soundmix Studiossa ja Risto Hemmi Helsingin Finnvoxissa. Pauli Saastamoinen on masteroinut kappaleet ja Mika Jussila tehnyt kaiverruksen Finnvoxissa.
Kansitaiteilija on Tapani Kaukoniemi.
Kiitoksissa on mainittu mm. Studio Tico-Tico, Watti-Matti ky sekä Kitara ja Rumpuhuone ky.
Kappaleet

Kaikki kappaleet on tehnyt salanimi Gregory V. eli Eero Ainesmaa. Hän on myös sovittanut kappaleet Pave Maijasen kanssa lukuun ottamatta kappaleita "Kuunvalonainen" ja "Miltä tuntuu", jotka Maijanen on sovittanut yksin.
Kappaleet > A-puoli

Vähän valoo – 3.50
Kuunvalonainen – 3.26
Miltä tuntuu – 4.12
Baccus ja lauantai – 3.18
Daria – 5.01
Tummaa tai heleää – 3.29
Kappaleet > B-puoli

Kävelytän – 3.52
Kulunut mies – 3.13
Kymmenen päivää – 2.33
Shabd'ilaar – 5.01
Enkeli – 4.02
Meriaiheinen valssi – 3.09
Kokoonpano

Gregory V. – kitara ja laulu
Risto Blomster – basso ja stemmat
Harri Laakkonen – sähköpiano ja urut
Janne Lappalainen – rummut
Jyrki Reinikainen – kitara ja huuliharppu
Kokoonpano > Vierailevat muusikot

Pave Maijanen – stemmat, mandoliini (B4)
Jorkke Mäkitalo – dobro (A2, B5)
Olli Haavisto – pedal & lap steel
Walter Haworth

| Walter Haworth |
| --- | --- |

Henkilötiedot
Syntynyt: 19. maaliskuuta 1883 Chorley,  Iso-Britannia
Kuollut: 19. maaliskuuta 1950 (67 vuotta) Birmingham,  Iso-Britannia
Kansalaisuus:  brittiläinen
Arvonimi: Sir
Koulutus ja ura
Tutkinnot:  Manchesterin yliopisto  Göttingenin yliopisto
Väitöstyön ohjaaja:  William Henry Perkin, Jr.  Otto Wallach
Instituutti:  St Andrewsin yliopisto   Durhamin yliopisto   Birminghamin yliopisto
Tutkimusalue:  Kemia
Tunnetut työt:  Hiilihydraattien ja vitamiinien tutkimus  Haworth-projektio
Palkinnot:   Nobelin kemianpalkinto (1937)
 Nimikirjoitus
Walter Norman Haworth (19. maaliskuuta 1883 Chorley – 19. maaliskuuta 1950 Birmingham, Britannia), Sir, oli brittiläinen kemisti, joka teki uraauurtavaa työtä askorbiinihapon tutkimisessa.
Haworth sai Nobelin kemianpalkinnon vuonna 1937 hiilihydraatteja ja C-vitamiinia koskevista tutkimuksista. Palkinto jaettiin Haworthin ja Paul Karrerin kesken. Karrer palkittiin muiden vitamiinien tutkimisesta.
Työskenneltyään jonkin aikaa isänsä linoleumitehtaalla Haworth aloitti 1903 kemianopinnot Manchesterin yliopistossa. Hän teki päätöksensä huolimatta vanhempiensa vahvasta paheksunnasta huolimatta. Myöhemmin hän opiskeli Göttingenin yliopistossa.
1912 Hawotrhista tuli lehtori St Andrewsin yliopistoon. Siellä hän kiinnostui hiilihydraattien kemiasta. Haworth aloitti työnsä yksinkertaisista sokereista ja kehitti uuden tavan valmistaa sokerien metyylieettereitä käyttämällä dimetyylisulfaattia ja emästä. Hän tutki myös disakkaridien rakenteellisia erityispiirteitä.
Haworth järjesti St Andrewsin yliopistoon laboratorioita valmistamaan kemikaaleja ja lääkkeitä Ison-Britannian hallitukselle ensimmäisen maailmansodan aikana. hänestä tuli vuonna 1920 orgaanisen kemian professori Durhamin yliopistoon ja kolme vuotta myöhemmin kemian professori Birminghamin yliopistoon.
Vuonna 1934 Haworth ja Edmund Hirst syntetisoivat ensimmäisinä C-vitamiinia.
Haworth-projektio on nimetty Walter Haworthin mukaan. Haworth aateloitiin vuonna 1948.
Aiheesta muualla

Haworthin elämäkerta Nobel-säätiön sivuilla
Yumi Umeoka

| Henkilötiedot |
| --- | --- | --- |
Koko nimi: Yumi Umeoka
Syntymäaika: 
Syntymäpaikka: Japani
Kansalaisuus:  Japani
Seurat
| Vuodet | Seura | O (M) |
|  | Prima Ham FC Kunoichi |  |
Maajoukkue
| 1997–1998 | Japani | 4 (0) |
Yumi Umeoka (jap. 梅岡 由美, Umeoka Yumi) on japanilainen entinen jalkapalloilija.
Jalkapallomaajoukkue

Umeoka debytoi Japanin maajoukkueessa kesäkuussa 1997. Hän on pelannut neljä maaottelua.
Zhang Jing

Zhang Jing (kiin.: 张晶; pinyin: Zhāng Jīng; s. 18. maaliskuuta 1977 Hebei, Kiina) on kiinalainen maajoukkuetasolla 1990- ja 2000-luvuilla pelannut jääkiekkoilija, jonka pelipaikka oli hyökkääjä. Hän pelasi Kiinan naisten jääkiekkomaajoukkueessa Naganon talviolympialaisten 1998 sekä Salt Lake Cityn talviolympialaisten 2002 naisten jääkiekkoturnauksessa. MM-kilpailuissa Zhang edusti maajoukkuettaan Kanadassa 1997, Suomessa 1999, Kanadassa 2000, Yhdysvalloissa 2001, Kanadassa 2004, Ruotsissa 2005 sekä Kanadassa 2007.
Zhang Juanjuan

| Mitalit> Maa:   Kiina.Naisten jousiammunta. Olympialaiset  | Mitalit> Maa:   Kiina.Naisten jousiammunta. Olympialaiset  | Mitalit> Maa:   Kiina.Naisten jousiammunta. Olympialaiset  | Maa:   Kiina> Naisten jousiammunta. |
| --- | --- | --- | --- |
|  Kultaa | Peking 2008 | yksilökilpailu |  |
|  Hopeaa | Ateena 2004 | joukkuekilpailu |  |
|  Hopeaa | Peking 2008 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Peking 2001 | joukkuekilpailu |  |
| Aasian kisat  | Aasian kisat  | Aasian kisat  |  |
|  Hopeaa | Doha 2006 | joukkuekilpailu |  |
|  Pronssia | Busan 2002 | joukkuekilpailu |  |
Zhang Juanjuan (kiin. 张娟娟, Zhāng Juānjuān, s. 2. tammikuuta 1981 Qingdao, Shandong) on kiinalainen jousiampuja ja olympiavoittaja.
Zhang voitti vuoden 2008 Pekingin olympialaisissa kultaa henkilökohtaisessa kilpailussa. Finaalissa hän voitti vastustajansa Park Sung-Hyunin ainoastaan yhdellä pisteellä pistein 109-110. Pekingissä hän saavutti lisäksi pronssia joukkuekilpailussa. Neljä vuotta aikaisemmin Ateenan olympialaisissa hän saavutti joukkuehopeaa ja oli henkilökohtaisessa kilpailussa viides. Maailmanmestaruuden hän voitti joukkuekilpailussa vuonna 2001. Aasian kisoissa vuonna 2006 Zhang saavutti joukkuehopeaa ja vuonna 2002 pronssia.
Zhang on 170 senttimetriä pitkä ja painaa 62 kilogrammaa. Hän harrastaa lukemista ja musiikkia. Hänen valmentajanaan toimii Tian Yuling.